Загонетање - Саша Јовановић



Шта то сија

са нашега неба

топлота нам његова

итекако треба

Под његовим зраком

све ће бујно расти

али име његово

покушајте касти.



Када ноћу гледаш

у небо над нама

пуно светлих тачки

не сакрива тама

И пред оком твојим

Што трепере мале

Треба да се сетиш

Како би се звале.



Када Сунце зађе

појави се тама

међ звездама стоји

једна лампа сама

И она нам светли

кад су ведре ноћи

до њенога имена

покушајте доћи



Никада не прича

Али увек лаје

И сваком детету

Пуно среће даје

Из дечијих руку

Тражи кости нове

како ли се ова

животиња зове.



Стално преде

Али вуне нема

Око ногу дечјих

Воли баш да дрема

Воли увек млеко

и миша да тражи

размисли на кратко

њено име кажи.



Млеко даје

И траву баш воли

Мукањем за њу

Свога газду моли

На врх своје главе

Рогове та има

Њено име одмах

Реци сада свима



Вуну она носи

Усред топлог лета

Блејањем нам јавља

Да јој то не смета

А млеко нам она

Увек даје здраво

Ви ћете нам рећи

Њено име право.



На кући је нашој

гнездо њена кућа

Из којег одлази

После лета врућа

И с пролећа рана

Враћа нам се свима

Реците нам одмах

Какво име има.